3.9.2005 Den Europæiske Unions Tidende L 228/1 (Retsakter, hvis offentliggørelse er obligatorisk) RÅDETS FORORDNING (EF) Nr. 1436/2005 af 31. august 2005 om midlertidig nedsættelse af de autonome toldsatser i den fælles toldtarif for visse tropiske fiskevarer (EØS-relevant tekst) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — Den fælles toldtarif er fastlagt ved forordning (EØF) nr. 2658/87 (). (2) — Fællesskabet er storforbruger af visse tropiske fiskevarer. Det er nødt til at indføre store mængder til at dække behovet. For at undgå afbrydelser i handelen er det i Fællesskabets interesse midlertidigt at nedsætte tolden i henhold til den fælles toldtarif for disse varer. (3) — I betragtning af denne forordnings økonomiske betyd- ning bør der henvises til sagens hastende karakter som anført i punkt 1.3 i protokollen om de nationale parla- menters rolle i Den Europæiske Union, der er knyttet til traktaten om Den Europæiske Union og til traktaterne om oprettelse af De Europæiske Fællesskaber. (4) — Da denne forordning finder anvendelse fra den 1. august 2005, bør den træde i kraft omgående — (1) EFT L 256 af 7.9.1987, s. 1. Senest ændret ved forordning (EF) nr. 493/2005 (EUT L 82 af 31.3.2005, s. 1). UDSTEDT FØLGENDE FORORDNING: Artikel 1 De autonome toldsatser i den fælles toldtarif i forordning (EØF) nr. 2658/87 nedsættes for de varer, der er anført i bilaget til nærværende forordning, og til de satser, der er angivet deri. Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Den anvendes fra den 1. august til den 31. december 2005. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 31. august 2005. På Rådets vegne J. STRAW Formand